
PARLAMENTUL ROMÂNIEI
Camera  Deputaţilor

Comisia pentru industrii si servicii

Plx. 505/2013                                                                                                            Nr.4c-3/484
                                                                                                                                   17.12.2013                               

AVIZ

asupra propunerii legislative privind modificarea Legii nr. 273 din 29 iunie 2006 privind finanţele publice locale

În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată spre dezbatere şi avizare, cu propunerea legislativă privind modificarea Legii nr. 273 din 29 iunie 2006 privind finanţele publice locale, transmisă cu adresa nr. Plx.505 din 18 noiembrie 2013 şi înregistrată la comisie cu nr.4c-3/484 din  18 noiembrie 2013.


Avizul comisiei urmează să fie trimis Comisiei pentru buget, finanţe şi bănci care este sesizată în fond.


Senatul în calitate de primă Cameră sesizată, a respins această propunere legislativă  în şedinţa din 11 noiembrie 2013.


Propunerea legislativă are ca obiect de reglementare completarea art. 33 din legea nr. 273/2006 privind finanţele publice locale, cu modificările şi completările ulterioare, cu două noi alineate, alin. (31) şi (32), prin care se stabileşte plata către bugetele  locale a unei cote procentuale din sumele datorate bugetului de stat, reprezentând 50% din valoarea taxei pentru activitatea de prospecţiune, explorare şi exploatare a resurselor minerale precum şi a unei cote de 25 % din valoarea redevenţei miniere.

Consiliul Legislativ, a avizat favorabil proiectul de ordonanţă, aviz transmis cu adresa nr. 706 din 10 iulie  2013.

 Guvernul, prin punctul său de vedere transmis cu adresa nr.1876 din data de 11.10.2013, nu susţine adoptarea acestei iniţiative legislative. 

Potrivit prevederilor art.61 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a dezbătut propunerea legislativă menţionată mai sus în şedinţa din data de  16.12.2013.                                                                                             

În urma dezbaterilor, membrii comisiei au hotărât, cu majoritate de voturi, să avizeze negativ iniţiativa lagislativă.

În raport de obiectul şi conţinutul său, proiectul de lege face parte din categoria legilor ordinare. 

Conform prevederilor art. 75 alin.(1) din Constituţia României, republicată şi ale art.92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră Decizională.
PREŞEDINTE,

Iulian Iancu
Consilier parlamentar,

Viorica Petraşcu

